**Skipan í hússtjórn Borgarleikhússins
2018**

Í samræmi við 4. grein samnings Reykjavíkurborgar og Leikfélags Reykjavíkur um rekstur Borgarleikhússins skal borgarráð, eftir borgarstjórnarkosningar, skipa þrjá fulltrúa í hússtjórn Borgarleikhússins.

Skal einn fulltrúi tilnefndur af menningar- og ferðamálasviði (MOF), einn fulltrúi tilnefndur af skrifstofu eigna- og atvinnuþróunar (SEA) og einn fulltrúi skal vera formaður menningar- , íþrótta – og tómstundaráðs (MÍT). Formaður hússtjórnar skal vera kjörinn fulltrúi Reykjavíkurborgar.

Samkvæmt tilnefningum frá menningar- og ferðamálasviði og skrifstofu eigna- og atvinnuþróunar er lagt til að Huld Ingimarsdóttir, skrifstofustjóri rekstrar og fjármála hjá MOF og Óli Jón Hertervig, skrifstofustjóri SEA taki sæti í hússtjórn ásamt Pawel Bartoszek, formanni MÍT. Þessar tilnefningar voru samþykktar í borgarráði þ. 20. september og þ. 8. nóvember sl.

Hússtjórn Borgarleikhússins hefur eftirlit með rekstri Leikfélags Reykjavíkur í Borgarleikhúsi, viðhaldi hússins og endurnýjun búnaðar.

Auk fulltrúa Reykjavíkurborgar sitja í stjórn Leikhússtjóri Leikfélags Reykjavíkur og formaður stjórnar Leikfélags Reykjavíkur.